text: [{"text_idx": "#000000", "text": "4 ka sakop sa Parojinog group patay sa Mandaue"}, {"text_idx": "#000001", "text": "Upat ka gituhuang sakop sa Parojinog group ang napatay sa managlahi nga insidente, Biyernes sa gabi."}, {"text_idx": "#000002", "text": "Matud sa report, nadala pa sa ospital ang usa sa namatay nga si Jessie Parojinog, alyas Oyong, apan gideklarar nga dead on arrival."}, {"text_idx": "#000003", "text": "Giingong nagpabuto sa armas si Jessie sa mga polis nga nag serve og arrest warrant sa Barangay Tingub."}, {"text_idx": "#000004", "text": "Sa Barangay Looc, misukol usab silang Henry Labajo ug Eduard Baliling nga adunay standing warrants alang sa illegal possession ug pagpamaligya ug gidiling drugas."}, {"text_idx": "#000005", "text": "Samtang napatay usab ang wala pa mailhing mga suspek nga sakay sa motorsiklo ni Danilo Parojinog. (jess campos)"}]